recursal/SuperWikiNEXT-32B huggingface dataset:
**Бинтанат** (или *Бентанат*) била првородена ќерка, а подоцна и Велика кралска сопруга на египетскиот фараон Рамзес II.

Семејство
---------

Бинтанат најверојатно е родена за време на владеењето на нејзиниот дедо Сети I. Нејзината мајка била Исетнофрет, една од двете најистакнати жени на Рамзес II. Нејзиното име е семитско, што значи *ќерка на Анат*, а се однесува на канаанската божица Анат. Имала најмалку тројца браќа, Рамзес, Хаемвасет и Мернептах и една сестра која по нивната мајка го добила името Исетнофрет.

Бинтанат имала ќерка која се појавува на сликите во нејзиниот гроб во Долината на кралиците. Таму е неименувана, но според Џојс Тајлдесли е можно и нејзиното име да било Бинтанат и се омажила за следниот фараон Мернептах. Според Тилдесли, статуата на Мернептах во Луксор ја споменува „Големата кралска сопруга Бинтанат", која е, евентуално, оваа ќерка, бидејќи е малку веројатно дека постариот Бинтанат се оженил со Мернептах кога и двајцата имале повеќе од шеесет години. Сепак, сосема е можно Бинтанат никогаш да не се омажила за Меренптах и да ја користела титулата „Голема кралска жена" само затоа што имала право на тоа поради првиот брак.

Смрт и погреб
-------------

И покрај тоа што била прва ќерка на Рамзес, таа всушност била едно од ретките деца кои го надживеале својот долговечен татко. Таа била прикажана на статуата узурпирана од Меренптах. Таа починала за време на владеењето на нејзиниот брат Мернептах и била погребана во гробницата QV71 во Долината на Кралевите. 

Кралицата Бинтанат пред бог, а нејзината ќерка пред божицата Нефтис во QV71. (Цртеж според сцената снимена од Лепсиј).
Гробницата е опишана од Лепсиј (број 4). Името на Бинтанат е дадено со малку поинакви правопис во гробницата. Бинтанат е прикажана пред Озирис и Нефтис. И двата бога велат: „Јас ти давам место за смирување во земјата на правдата". Кралицата Бинтанат е насликана со нејзината ќерка, која не е именувана. Саркофагот на Бинтанат подоцна бил узурпиран од еден маж.

Поврзано
--------

* Список на деца на Рамзес II

Наводи
------

1. 1 2 3  Dodson, Aidan and Hilton, Dyan. The Complete Royal Families of Ancient Egypt. Thames & Hudson. 2004. ISBN 0-500-05128-3, стр.170
2. ↑  Tyldesley, Joyce. Ramesses: Egypt's Greatest Pharaoh. Penguin. 2001. ISBN 0-14-028097-9
3. ↑  Lepsius, Denkmahler University of Halle Website [{{{1}}} Архивирано] на {{{2}}}.
4. ↑  Kitchen, K.A. Ramesside Inscriptions, Translated & Annotated, Translations, Volume II, Blackwell Publishers, 1996

Надворешни врски
----------------

* Анеке Барт: Кралицата Бинт-Анат
**Ананес** (грчки: *Ανάνες*) (понекогаш наречени **Карпи** **Ананес**) ― група од 7 мали ненаселени островчиња во Егејското Море во Грција, на периферијата на островската група Киклади. Тие се наредени во облик на полумесечина од југозапад кон север и ги опфаќаат најјугозападните острови на Кикладите. Најблиските острови се Милос и Антимилос на североисток и Фалконера на северозапад.

Островите, заедно со блиските слично ненаселени Велопула и Фалконера се заштитени подрачја под мрежата Натура 2000.

Најголемиот остров од групата опфаќа повеќе од половина од вкупната површина, на 0.096 км2. Двата преостанати поголеми острови се 0.018 км2 и 0.011 км2 соодветно, при што четирите преостанати островчиња и карпи придонесуваат со преостанатите 2,400 км2.

Наводи
------

1. ↑  „Ananes Rocks". *Mapcarta* (англиски). Посетено на 13 ноември 2021.
2. ↑  „Απογραφή Πληθυσμού-Κατοικιών 2011" (PDF). Архивирано од изворникот (PDF) на 17 мај 2017. Посетено на 13 ноември 2021.
3. ↑  „destination Falkonera". *tripinview* (англиски). Посетено на 13 ноември 2021.
**Бутрос Бутрос-Гали** (арапски: بطرس بطرس غالي li; 14 ноември 1922 – 16 февруари 2016) — египетски политичар и дипломат, поранешен генерален секретар на ООН.

Бутрос Гали е роден на 14 ноември 1922

 година во Каиро, Египет. Тој произлегува од видно коптско семејство. Неговиот дедо, со исто име, кон почетокот на XX век бил премиер на Египет.

На функцијата генерален секретар на ООН бил од 1992 до 1996 година. Во текот на неговиот мандат, организацијата се соочила со финансиски недостатоци. Бил критикуван за провалот кој се случил за спречување на геноцидот во Руанда во 1994 година.

Тој бил првиот секретар на ООН кој не бил избран по вторпат на истата функција. Бутрос Бутрос-Гали бил наследен од страна на Кофи Анан.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 230800036
* LCCN: n82164415
* ISNI: 0000 0003 6617 8381
* GND: 119116685
* SELIBR: 179892
* SUDOC: 035342064
* BNF: cb121736531 (податоци)
* BIBSYS: 90716376
* NLA: 35020756
* NDL: 00463603
* NKC: jn19981000316
* BNE: XX927646
* CiNii: DA05558383

 |

 |
**Александар Георгиев** ( 1917
 —  1944

 во Скопје) — македонски партизан, борец за слобода на Македонија и учесник во НОВ.

Животопис
---------

По бегството од заробеништво стапил во Осмата прешевска бригада, со која се борел против балистите кај Лојане, Руѓинце, Брест и Равно. Од првиот ден на формирањето на Шеснаесеттата македонска ударна бригада се нашол во нејзините редови. Учествувал во бројните борби против балистите и Германците. Подоцна се префрлил во командата на подрачјето, каде бил поставен за инструктор по вооружување. Храбро загинал пред самото ослободување на Скопје, кај селото Бродец, во борбите против балистите. Бил закопан на селските гробишта во Љубанци.

Наводи
------

1. ↑  *Беа, загинаа, останаа*. Скопје: Историски Архив. 1969. стр. 182. На `|first=` му недостасува `|last=` (help)
**Бушати** (албански: *Bushatllinjtë*), познати и како *Бушатлии*, била истакната албанска фамилија во текот на османлиското владеење. Во перидот помеѓу 1757 - 1831 година, фамилијата Бушати преку својте семејни ченови управувала со Скадарскиот санџак, подоцна вилает. Тие преку разгранета мрежа на сојузи со планинските племиња успеале да наметнат своја доминација во Скадарската областа. Во 1831 година бил отстранет последниот управник на Скадар од фамилијата Бушати, меѓуто тие продолжиле да играат значајна улога во албанското општество. Во текот на 19 век, Скутари бил значаен културен центар, а во 40 - те години на 19 век таму била изградена Библиотеката Бушати. Во близина на Скадар, има истоимено село.

Генеалошко стебло на фамилијата Бушати
--------------------------------------

```
 │Мехмед Паша
 ├─> Дервиш Беј
 └─> Омер Беј
    │    
    └─> Сулејман Паша (беглербег на Румелија)  
        │
        ├─> Халил Паша
        ├─> Али Беј
        ├─> Хасан Паша                                    
        ├─> Арслан Паша
        ├─> Дели Хусеин Паша
        └─> Капудан Мехмед Беј
            │
            ├─>  Абдулах Паша
            └─>  Мустафа Беј
                 │                 
                 ├─> Хачи Сулејман Паша
                 └─> Мехмед Паша Плаку (Постариот)
                     │                 
                     ├─> Ибрахим Паша
                     ├─> Ахмед Паша
                     ├─> Карамахмуд Паша
                     └─> Мустафа Паша Ќори
                         │                 
                         └─> Мехмед Паша
                             │                 
                             └─> Мустафа Паша
                                 │                 
                                 ├─> Шериф Махмуд Паша           
                                 ├─> Јусуф Паша
                                 ├─> Хасан Паша
                                 └─> Риза Беј 
                                     │                 
                                     └─> Келал Паша
```

Истакнати членови
-----------------

* Мустафа Бушатлија
* Мехмед Паша Бушатлија
* Мустафа Паша Бушатлија
* Кара Махмуд Бушатлија
* Ибрахим Паша Бушатлија
* Зеф Бушати, амбасадор во Ватикан
* Петрит Бушати, постар албански дипломат - албански амбасадор во Шведска, САД и Србија и Црна Гора
* Малик Бушати, албански премиер
* Сали Бушати,
* Астрит Бушати
* Ахмед Бушати

Извори
------

1. ↑  Vepra IX: Personalitetet Shqiptare në Kâmûs al-A’alâm, Sami Bej Frashëri, Logos-A, Shkup, 1994
2. ↑  Kujtime: 1885-1925, Eqrem Bej Vlora, Shtëpia e Librit dhe Komunikimit, Tiranë, 2003

|  |  |  |  |
| --- | --- | --- | --- |
| 

| * п
* р
* у
Бушати |
| --- |
|  |
| Мехмед Паша Бушатлија  **·**  Мустафа Паша Бушатлија  **·**  Кара Махмуд Бушатлија  **·**  Ибрахим Паша Бушатлија  **·**  Мустафа Решид Бушатлија |

 |
**Али Риза** (**Али Риза Деде** или **Али Риза Елбасански**) (1882–1944) ― втор Дедебаба од редот на Бекташите.

Животопис
---------

Али Риза е роден во Кроја, Албанија; оттука, понекогаш е познат и како **Али Риза Кројски**. Неговиот датум на раѓање е неодреден и може да биде или 1876 или 1882 година.

Али Риза 10 години служел во текето во Кројско Поле, по што служел како дервиш во Мартанеш. Баба Ахмет Турани потоа го назначил за баба на теќето Баба Хамит во Елбасан. Била баба на текето од ноември 1921 до декември 1941 година.

По смртта на Салих Нијази Дедебаба, Али Риза го наследи како Дедебаба. Иако првично не сакал да служи како Дедебаба бидејќи сметал дека нема доволно знаење, тој продолжил да ја извршува таа улога до неговата смрт на 22 февруари 1944 година.

Наводи
------

1. 1 2 3  Elsie, Robert (2019). *The Albanian Bektashi: history and culture of a Dervish order in the Balkans*. London: I.B. Tauris. ISBN 978-1-78831-569-2. OCLC 1108619669.
2. ↑  Ali Riza Dede Baba (Kryegjyshata Botërore Bektashiane)

 

|  |  |  |
| --- | --- | --- |
| Претходник**Саљи Нијази** | **Дедебаба**6 јануари 1942 - 22 февруари 1944 | Наследник**Камбер Аљи** |
**Вестеркерк** ( холандски: *Westerkerk*- Западна црква) е протестантска црква во Амстердам. Изградена е во 1620 година, а работите се завршени во 1631 година. Изградена е во ренесансен стил според архитектонскиот дизајн на Хендрик де Кајзер. Црквата се наоѓа меѓу каналите Принсенграхт и Кајзерсграхт.

Камбанарија
-----------

Камбанаријата Вестерторен (холандски: *Westertoren*- западна кула) е највисока камбанарија во Амстердам, со висина од 85 метри. На врвот на камбанаријата се наоѓа круна на Австриското Царство која ѝ била дадена на црквата од страна на Максимилијан I Хабсбуршки. Камбаните кои тежат 200 килограми, ги изработил Франсоа Хемони во 1648 година.

Настани и значајност
--------------------

Вестеркерк се наоѓа во близина на Куќата на Ана Франк, а Ана честопати ја споменува црквата во својот дневник. Во дворот на црквата е поставена статуа на Ана Франк, изработена од Мари Андрисен. На 10 март 1966 година, кралицата Беатрикс (тогашната принцеза) се омажи за Клаус фон Амсберг во Вестерекрк.

### Погреби

На осми октомври 1669, во Вестеркерк е погребан Рембрант, но не се знае точното место на гробот. Тука се погребани и неговата љубовница Хендрикје Стофелс и синот Титус ван Рајн. Во црквата се погребани и Говерт Флинк, Мелкиор де Хондекутер, Гилис де Хондекутер, Николас Берхем и Питер де Карпентие. Црковните оргуљи ги украсил Жерар де Лерес.

Галерија
--------

* Вестерторен, камбанаријаВестерторен, камбанарија
* Црковни ОргулиЦрковни Оргули
* Поглед од квартот Јордан кон камбанаријатаПоглед од квартот Јордан кон камбанаријата
* Принсенграхт навечер, со поглед на Вестеркерк и Куќата на Ана ФранкПринсенграхт навечер, со поглед на Вестеркерк и Куќата на Ана Франк
* Вестеркерк ентериерВестеркерк ентериер
* Статуата на Ана Франк во дворот од црквата, Мари АндрисенСтатуата на Ана Франк во дворот од црквата, Мари Андрисен
* Хомоспоменик на плоштадот во цркватаХомоспоменик на плоштадот во црквата

Наводи
------

1. ↑  (на холандски) Contactgegevens Архивирано на 23 април 2015 г. Westerkerk. Retrieved on 19 June 2014.
2. 1 2  Dunford, Martin (2010). *The Rough Guide to The Netherlands*. Penguin. стр. 72–73. ISBN 978-1-84836-882-8.
3. ↑  Извештај о Рајксмонументима (споменицима)
4. ↑  Frank, Anne (1947). *Het Achterhuis* [*Дневник Ане Франк*]. ISBN 978-9-02546-502-5.
**Благоја Петров Трајковски** ( 1925
 во Миладиновци, Скопско — 16 април 1945

 во Врпоље, Хрватска) — македонски партизан, борец за слобода на Македонија и учесник во НОВ.

Животопис
---------

Потекнувал од сиромашно семејство. Основно училиште завршил во родното село. Откако го завршил основното образование, им помагал на родителите и чувал добиток. По окупацијата на Македонија му се придружил на својот постар брат во помагањето на Народноослободителното движење. На 29 ноември 1944 година, по ослободувањето на Скопје, стапил во Треттата македонска ударна бригада, со која заминал во Земун. Успешно завршил воено-политичка обука ѝ се запознал со ракувањето на новоприменото оружје. Бил учесник во пробивот на Сремскиот фронт, а на 16 април 1945 година, во една нова битка за ослободување на Врпоље, храбро загинал заедно со својот постар брат Стево. Неговите посмртни останки, како ѝ тие на неговиот постар брат биле пренесени и закопани во Миладиновци.

Поврзано
--------

* Стево Трајковски

Наводи
------

1. 1 2  *Беа, загинаа, останаа*. Скопје: Историски Архив - Скопје. 1969. стр. 150. На `|first=` му недостасува `|last=` (help)
**Вангел Петров Цилевски** (15 мај 1923 во Брусник, Битолско — 30 октомври 1944 во Бела Црква, Прилепско) — македонски партизан, учесник во НОБ.

Животопис
---------

Вангел Петров Цилевски е роден на 15 мај 1923 година во селото Брусник. По занимање бил општ работник. Кон НОБ се приклучил во септември 1944 година на седмата македонска бригада. Загинал на 30 октомври 1944 година во борба против Германците кај селото Бела Црква.

Наводи
------


1. ↑ . Милош Константинов, Тодорка Спанкова (1958). Зборник на паднатите борци во народноослободителната борба од битолската околија. Битола. Отсутно или празно `|title=` (help)CS1-одржување: друго (link)
За други истоимени места, погледајте Белен.

**Белен** (германски: *Böhlen*) — село и поранешна општина во округот Илм, во сојузната покраина Тирингија, Германија. Од 1 јануари 2019 година претставува дел од градот Гросбрајтенбах.

Белен се наоѓа околу 13 километри југоисточно градот Илменау на Тириншката Висорамнина, сместен на левиот брег на реката Шварца.

Географија
----------

Белен се наоѓа помеѓу Лангер Берг и долината на Шварца на околу 610 метри во југоисточниот дел на округот Илм на премин помеѓу Тириншката Шума на запад и Тириншката Висорамнина на исток.

Највисока точка на местото е 675,9 метри наречено Милхберг, додека најниска точка е во долината на Шварца на околу 395 метри.

Надворешни врски
----------------

* Белен (Тирингија) на Ризницата ?

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 233897548
* GND: 4738922-9

 |

 |

|  |  |
| --- | --- |
| Stub icon | *Оваа статија за место во округот Илм е никулец. Можете да помогнете со тоа што ќе ја проширите.** п
* р
* у
 |
**Благоја Трајков Митревски** ( 1921
 во Сопиште, Скопско — 20 ноември 1945

 во Скопје) — македонски партизан, борец за слобода на Македонија и учесник во НОВ.

Животопис
---------

Произлегува од сиромашно семејство. Завршил основно училиште, па се занимавал со земјоделство. Во октомври 1944 година, стапил во борбените редови на Дванаесеттата македонска ударна бригада. Со бригадата активно учествувал во борбите против балистите на падините на Водно и кај Треска. Бил учесник и во борбите за ослободувањето на Скопје. Потоа, се префрлил во дополнителниот баталјон на командата на заднината на Четириесет и првата дивизија. На 20 ноември 1945 година, несреќно се удавил во реката Вардар.

Наводи
------

1. 1 2  *Беа, загинаа, останаа*. Скопје: Историски Архив. 1969. стр. 217. На `|first=` му недостасува `|last=` (help)
**Билјана Перчинкова** — македонска писателка, научник и универзитетски професор.

Животопис
---------

Билјана Перчинкова е редовен професор на Универзитетот Св. Кирил и Методиј, на Електротехнички факултет во Скопје, на кој и докторирала. Перчинкова потоа работела како на Југоисточниот Европски Универзитет отсек Компјутерски науки и технологии и како декан на МИТ.

Почесен член е на Друштво на Писатели на Македонија
Таа е осклучителен активист во борба за права на жените.

Дела
----

* Решени задачи на Фортран, 1980;
* Релативност, хаос, Грдел, 1994;
* Книга за сопството, 1999.

Автпр е стотици научни трудови објавени во домашна и светска периодика.

Наводи
------

1. ↑  Македонски писатели, ДПМ, Скопје, 2004.
**Билјана Јевтиќ** (Грејач, 17 октомври 1959) е српска фолк пејачка, позната по хитовите: *Еве ми го срцето на дланката, Што ти драго, Проклет да е овој живот, Не се грижи, Опасна е таа игра, Плиток поток*, *Ќе плачеме утре*, *Солзо единствена,* и други.

Животопис
---------

Билјана Јевтиќ (во брак Илич) е роден на 17 октомври 1959 година во селото Грејач, кај Ниш. Во натпреварувањето „Првиот глас на Србија", со леснотија ја отпеала песната *Анита овци чувала* и дошла до убедлива победа. Во тој натпревар, нејзиниот талент го забележал познат српски композитор Радмила Тодоровиќ Бабиќ и одлучил да и помогне во нејзината кариера. Првиот албум под името *Ќе биде подобро*, го снимила за сараевскиот Дискотон во 1983 година и до денес има снимено четиринаесет албуми.

Најголеми хитови се песните: Еве ми го срцето на дланката, Што ти драго, Проклет да е овој живот, Не се грижи, Опасна е таа игра, Плиток поток, Ќе плачеме утре, Солзо единствена, Богаташ, *Билјана -*Дуо со нејзиниот сопруг Александар Илич, и други.

Има учествувано во неколку фестивали - Хит парада, МЕСАМ, Моравските бисери,Гранд фестивал, Лира. На фестивалот  Моравските бисери победила во 2010 година со песната *Гледам, а не можам да видам,* а во 2013 за дуетската песна која ја отпеала со својот сопруг, освоила втора награда. Во 2014 година на фестивалот Лира за песната *Ама не умеам да се напијам* освоила прва награда и награда за интерпретација.

Од 1989 година е во брак на пејачот Александар Ацо Илич, со кого има син Иван.

Дискографија
------------

### Албуми

* 1983 - Ќе биде подобро (Дискотон)
* 1984 - Влези ми во трага (Дискотон)
* 1985 - Еве ти срце на дланка (Дискотон)
* 1986 - Ах (Дискотон)
* 1987 - Што сум крива, животе (Југодиск)
* 1989 - Проклет да е овој живот (PGP RTB)
* 1990 - Земи аго што ти е драго (PGP RTB)
* 1992 - Ако се прашувам (PGP RTB)
* 1995 - За тебе сум родена (PGP RTS)
* 1997 - Да чукнам во дрво (ЗАМ)
* 1998 - Богаташ (ЗАМ)
* 2001 - Врне (ЗАМ)
* 2004 - Покани ме на кафе (Гранд продукција)
* 2007 - Сè се плави (Гранд продукција)

### Компилации

* 1991 година - Билјана Јевтиќ (PGP RTB)

### Синглови

* 2014 - Ми го скрши срцето
* 2016 - Најубавите години

 Надворешни врски
-----------------

1. Биографија
2. Билјана Јевтиќ
***Вананосаурус*** (што значи „Ванан гуштер", именуван по локацијата каде што бил откриен) — род на базалните пахицефалосаурскидиносаурус од Кампанската доба од формацијата Шиаојан од пред околу 80 милиони години во денешен Анхуи, Кина. Типскиот вид ***Wannanosaurus yansiensis***, бил опишан од Хоу Лијан-Хаи во 1977 година.

Познат е од еден делумен скелет, вклучувајќи делумен покрив на черепот и долната вилица, бедрената коска и тибијата, дел од реброто и други фрагменти. Бидејќи има рамен покрив на черепот со големи отвори, тој се сметал за примитивен меѓу пахицефалосаурусите. Понекогаш тој бил класифициран како член на сега веќе амортизираната фамилија Хомалоцефалидија, која сега се смета дека е неприродно собрание на пахицефалосауари.

 Реставрација
Иако неговите остатоци се од многу мала единка, со должина на бедрената коска од 8 сантиметри и проценетата вкупна должина од околу 60 сантиметри. Споените коски во неговиот череп сугерираат дека станува збор за возрасно лице при смрт. Како и другите пахицефалосауруси, тој веројатно бил тревојад или сештојад, хранејќи се близу до земјата со разни растителни материи, а можеби и инсекти.

Користена литература
--------------------

1. 1 2 3  Hou Lian-Hai (1977). „A new primitive Pachycephalosauria from Anhui, China.It is the second smallest dinosaur in world after microceratops" (PDF). *Vertebrata PalAsiatica*. **15** (3): 198–202.
2. 1 2  Maryańska, Teresa; Chapman, Ralph E.; Weishampel, David B. (2004). „Pachycephalosauria". Во Weishampel, David B.; Dodson, Peter; Osmólska, Halszka (уред.). *The Dinosauria* (2. изд.). Berkeley: University of California Press. стр. 464–477. ISBN 0-520-24209-2.
3. ↑  Sues, Hans-Dieter; Galton, Peter M. (1987). „Anatomy and classification of the North American Pachycephalosauria (Dinosauria: Ornithischia)". *Palaeontographica Abteilung A*. **198** (1–3): 1–40.
4. ↑  Carroll, Robert L. (1988). *Vertebrate Paleontology and Evolution*. W.H. Freeman and Company. ISBN 0-7167-1822-7.
5. ↑  Holtz, Thomas R. Jr. (2011) *Dinosaurs: The Most Complete, Up-to-Date Encyclopedia for Dinosaur Lovers of All Ages,* Winter 2010 Appendix.
6. ↑  Maryańska, Teresa (1990). „Pachycephalosauria". Во Weishampel, David B.; Dodson, Peter; Osmólska, Halszka (уред.). *The Dinosauria* (1. изд.). Berkeley: University of California Press. стр. 564–577. ISBN 0-520-06727-4.
**Вања Илиќ** (25 февруари 1993) е српски ракометар на Шарт МХБ и на репрезентацијата на Србија. Тој е помлад брат на ракометарот Немања Илиќ.

Кариера
-------

Откако играл за ПКБ, Илиќ потпишал со Партизан во јуни 2011 година. Тој поминал четири сезони во клубот, пред да се пресели во странство во македонскиот Работнички. Една година подоцна, Илиќ повторно се приклучил на Партизан, но брзо се врати во Македонија за да игра за скопскиот Металург.

На репрезентативно ниво, Илиќ освоил сребрен медал со српскиот тим на Летната универзијада 2015 година и учествувална три Европски првенства (2018, 2020 и 2022 година ) и едно Светско првенство (2019 година).

Трофеи
------

Партизан
* Српска ракометна супер лига : 2011–12
* Српски ракометен куп : 2011–12, 2012–13
* Српски ракометен Суперкуп: 2011, 2012 година

Наводи
------

1. ↑  „Partizanova braća sanjaju Rio" (Serbian). novosti.rs. 29 April 2013. Посетено на 19 July 2020.CS1-одржување: непрепознаен јазик (link)
2. ↑  „Vanja Ilić u Partizanu" (Serbian). novosti.rs. 14 June 2011. Посетено на 19 July 2020.CS1-одржување: непрепознаен јазик (link)
3. ↑  „Ilić: Vratiću se jednog dana" (Serbian). novosti.rs. 10 August 2015. Посетено на 19 July 2020.CS1-одржување: непрепознаен јазик (link)
4. ↑  „Ilić iz Partizana otišao u Metalurg" (Serbian). novosti.rs. 13 October 2016. Посетено на 19 July 2020.CS1-одржување: непрепознаен јазик (link)
5. ↑  „Universiade Gwangju 2015 - (Handball) Biography Overview : ILIC Vanja". *gwangju2015.com*. Архивирано од изворникот на 24 March 2016.

Надворешни врски
----------------

* ЕХФ рекорд
* рекорд на LNH
Латиничниот збор „Wikipedia" претставен во бинарен ASCII код.
Бинарен код на марка на Македонска пошта по повод Самитот за информатичко општество 2004 (ФДЦ 15/2004, 16 октомври 2004)
**Бинарен код** — систем на претставување на текст или наредби на обработувачот со користење на две цифри од бинарниот броен систем: „0" и „1". На пример, бинарна низа од осум цифри (битови) може да претставува било која од 256-те можни вредности и може да соодветствува на најразлични симболи, букви и инструкции. Во 8-битниот ASCII код, малата буква „а" е претставена со битовата низа 01100001.

Во информатиката и телекомуникациите се користи кај најразлични методи на кодирање на податоците, како на пр. низи од знаци во битови низи. Овие методи можат да бидат со утврдена или со променлива должина (ширина).

Кај бинарниот код со утврдена должина, секоја буква, цифра или друг знак се претставува со битова низа со иста должина; таа битова низа, толкувана како бинарен број, обично се прикажува во кодни табели со октална, десетичен или шеснаесетеречен запис.

Постојат многу множества од знаци и многу кодирања за нив.

Битовата низа, толкувана како бинарен број, може да биде преведена во десетичен број.

Пионерска употреба на бинарниот код
-----------------------------------

Антон Глазер, во *History of Binary and other Nondecimal Numeration*. Tomash. 1971. ISBN 0-938228-005. Глава VII *Applications to Computers* ги наведува следниве пресвртнички примени на бинарниот код во епохата пред ENIAC.

* 1932: Чарлс Вин-Вилијамс бројач „Скала од две"
* 1938: Атанасов-Бериев сметач
* 1939: Штибиц: код „Ексес-3" во неговиот Комплексен сметач

Поврзано
--------

* Бинарен броен систем
* Бинарна податотека
* Хексадецимален систем
* Список на бинарни кодови
* Октален систем
* Уникод




  


|  |  |
| --- | --- |
| Stub icon | *Оваа информатичка статија е никулец. Можете да помогнете со тоа што ќе ја проширите.** п
* р
* у
 |
**Барајќи го Тато** е романтична теленовела која го раскажува животот на едно мало симпатично дете, чија најголема желба е да го пронајде неговиот татко. Оваа теленовела со својот шарм освои многу гледачи низ целиот свет. Серијата премиерно со прикажување во САД започнала во 2004 година, а по неколку месеци, веднаш се појавила и на меѓународниот пазар. Кај нас, серијата се емитуваше на А1 телевизија и стекна огромен успех од сите генерации.

Синопсис
--------

Маргарита и Игнасио се вљубиле на прв поглед, но нивната врска траела само еден ден и една ноќ, а резултат на тоа е малиот Фрихолито, роден меѓу вреќи со грав, поради што и го добива името Гравче. Од мали нозе детето покажува интелегенција и сосема ја разбира состојбата на мајка му, која работи за него. Тој и неговиот најдобар другар Тоњо постојано смислуваат детски палавости, а една случајна средба со неговиот биолошки татко, ќе ги ја измени неговата и судбината на неговата мајка. Фрихолито и Игнасио стануваат другари, а преку него, детето се запознава и со Дулсе, внуката на Игнасио, со која, во понатамошните случувања, ќе имаат многу згоди и незгоди. Маргарита и Игнасио повторно се среќаваат, но тој не памети која е таа, ниту пак дека имал врска со неа, но детето и неговиот изглед, ќе го натераат да дознае повеќе. Токму тоа ќе ја одреди и понатамошната судбина на Маргарита и Фрихолито. Единствен кој знае за постоењето на малиот Фрихолито е братот на Игнасио, Франциско, кој се плаши дека со тоа добил уште една конкуренција за наследството и ќе настојува мајката и детето да ги држи подалеку од семејството.

Улоги
-----

| Глумци | Ликови |
| --- | --- |
| Лици | Маргарита |
| Маурисио Окман | Игнасио |
| Алехандро Фелипе | Фрихолито |
| Роберто Матеос | Франциско |
| Карла Петерсон | Шантал |
| Марита Балестерос | Лукресија |
| Едгар Вивар | Дон Педро |

Барајќи го тато на Балканот
---------------------------

Македонија: А1 Телевизија   
 Босна и Херцеговина: Хајат   
 Бугарија: бТВ  
 Србија: ФОКС Телевизија

Надворешни врски
----------------

* Serials.ru Архивирано на 23 август 2007 г.
Мостот на Вајле
**Вајле** (дан. *Vejle*) е фјорд во Данска. Должината на фјордот изнесува околу 22 километри, и се протега источно од градот Вајле па сè до малите градови Трелде Нес на јужната страна и Јуелсминде на северната страна на устието. Мирните површински води на фјордот се опкружени со ниски шумски ридови обликувани од ледниците во текот на ледената доба.

Јавните проекти повторно ги обликувале малите реки опкружувајќи го фјордот уште од средниот век.

Автопатот E45 го поминува фјордот источно од Вајле на мостот на Вајле.

Пиврзано
--------

* Вајле
* Мост на Вајле

Наводи
------

1. ↑  "Vejle Fjord", *Den store Danske*, (дански) Retrieved 15 јуни 2010.
2. ↑  "Vejlefjordbroen", *Den store Danske*, (дански), пров. 15 јуни 2010.

Координати: 55°40′N 9°45′E﻿ / ﻿55.667° СГШ; 9.750° ИГД﻿ / 55.667; 9.750

|  |  |
| --- | --- |
| Stub icon | *Оваа статија место во Данска е никулец. Можете да помогнете со тоа што ќе ја проширите.** п
* р
* у
 |
**Бесикс кула I** е планиран облакодер што требаше да се гради во Белград. Дизајниран е како зграда во форма на буквата А чија висина би била 333 метри. Со таа висина, кулата Бесикс би била највисоката зграда во Европа, наменета за домување. Интересно е што проектот вреден 250 милиони евра го предложи белгиската компанија Бесикс, која меѓу другото е задолжена за изградба на Бурџ Калифа во Дубаи, највисоката зграда во светот.

Кулата Бесикс била планирана да се изгради на слободната површина на блокот 26 на Нов Белград, помеѓу зградата Ушќе и спортската сала Арена. Обликот бил предвиден како буквата А. Долните катови би биле наменети за деловен простор, додека највисоките би се приспособиле во ресторан и хотелски простор. Средниот дел од зградата е предвиден за индивидуално домување.

Серж Амеј од Масер Холдингот и Дидие Дамасо, претставник на Бесикс, го потврдија планот за изградба на највисоката зграда во Европа во Белград. Во соопштението од Брисел тие кажаа дека Белград е раскрсница на која недостасуваат големи облакодери. Според нивната проценка, изградбата на кулата Бесикс би помогнала за побрз развој на Белград и Србија.

Иако РТС ја објави веста за можна изградба во текот на 2010 година, реализацијата на проектот никогаш официјално не стапи во сила. Градските власти на главниот град потврдија дека се информирани од Бесикс за нивниот план, но рекоа дека понатамошни преговори не се водени бидејќи никој од белгиската компанија не одговорил на градските прашања за деталите за проектот и неговото финансирање.
Структурен модел на метил линолеат, или линоленска киселина метил естер, заеднички метил естер произведен од соја или канола масло и метанол
**Биодизелот** е течно гориво произведено од билни масла или од искористени масла и масти. Биодизелот доста чисто согорува и потсетува на стандардниот дизел. Се произведува од сончогледово масло, соја или маслодајна репка со помош на метанол и катализатор. По хемиски состав е мешавина од метил естер и масни киселини. Ова гориво е обновлив извор на енергија, бидејќи се троши со истата брзина со која се обновува. Има мала енергетска содржина, но содржи поголем процент на кислород што помага за подобро согорување.

Дизел мотори
------------

Старите дизел мотори без тешкотии користат околу 20 проценти биодизел, а многу нови мотори веќе можат да користат и чист биодизел. Био-горивата не бараат произведство на нов автомобил, односно нов автомобилски мотор, сега тие имаат предност над водородната технологија која е во почетните стадиуми. Оваа компактибилност ги наведе многу земји да се осврнат кон биогоривата, уверени дека на тој начин ќе ја намалат потрошувачката на фосилни горива. Европската заедница за себеси одреди цел дека до 2010 година ќе користи 6% биодизел, што би значело петоструко зголемување одгледување на билките од кои се произведува етанолот. Во последниве години, се направени големи напори за заштита на животната средина токму преку претставувањето на биодизелот како моторно гориво. Овие напори се очекува дека ќе се зголемуваат во иднина, со цел да се обезбеди побезбедна планета за живеење.

* Биодизел-гориво, примерокБиодизел-гориво, примерок
* Постариот дизел Мерцедес се популарни за трчање на биодизелПостариот дизел Мерцедес се популарни за трчање на биодизел
* Во некои земји, биодизелот е поевтин од конвенционалниот дизелВо некои земји, биодизелот е поевтин од конвенционалниот дизел

Надворешни врски
----------------

* „Предности при употреба на Биодизел-гориво"
* „Биодизел" Архивирано на 3 јануари 2014 г.

|  |  |
| --- | --- |
| Stub icon | *Оваа статија од областа на хемијата е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh98007278
* GND: 4661178-2
* NDL: 01088361
* NKC: ph114171

 |

 |
**„Бобок"** (руски: *Бобок*) — расказ на Фјодор Михајлович Достоевски прв пат објавен во 1873 година. Од руски, зборот „бобок" може да се преведе како „гравче", а во контекст на расказот се зема како синоним за глупост.

Опис
----

„Бобок" се одвива на гробишта, можеби слични на овие во Санкт Петербург.
Иван Иванович е неуспешен, фрустриран писател чиј портрет го објавиле во весниците со коментар дека изгледа како лудак. Во последно време, тој чувствува болка во главата и понекогаш му се причинува некој глас кој вели „бобок, бобок". Еден ден, тој присуствува на погребот на далечен роднина, а потоа седнува на еден гроб и почнува да размислува за гробиштата. На негово големо изненадување, тој почнува да ги слуша гласовите на неодамна починатите луѓе и се задлабочува во нивните разговори и кавги. За време на разговорот, некој од умрените споменува дека некој дамнешен мртовец мрмори нешто како „бобок, бобок" и дека наскоро ќе им се придружат еден неуспешен писател и уредникот на еден весник. Наеднаш, Иван Иванович кивнува и мртвите замолчуваат. Тој огорчен ги напушта гробиштата ветувајќи дека повторно ќе ги посети. Врз основа на слушнатите разговори на гробиштата, тој планира да напише текст кој ќе го понуди во еден весник каде неодамна го објавиле и портретот на еден уредник.

Наводи
------

1. ↑  „Бобок" во: Ф. М. Достојевски, *Новеле*. Београд: Народна просвета, 1933, стр. 83-111.

Надворешни врски
----------------

* (англиски) Бобок на англиски јазик

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Фјодор Достоевски |
| --- |
|  |
| Биографија |
|  |
| Романи | 
* „Бедни луѓе" (1846)
* „Двојник" (1846)
* „Неточка Незванова" (1849)
* „Дедовиот сон" (1859)
* „Селото Степанчиково" (1859)
* „Понижени и навредени" (1861)
* „Записи од мртвиот дом" (1862)
* „Записи од подземјето" (1864)
* „Злосторство и казна" (1866)
* „Коцкар" (1867)
* „Идиот" (1869)
* „Вечниот маж" (1870)
* „Бесови" (1872)
* „Момче" (1875)
* „Браќа Карамазови" (1880)

 |  |
|  |
| Раскази | 
* „Господин Прохарчин" (1846)
* „Роман во девет писма" (1847)
* „Сопственичка" (1847)
* „Љубоморен маж" (1848)
* „Слабо срце" (1848)
* „Ползунков" (1848)
* „Чесен крадец" (1848)
* „Елка и свадба" (1848)
* „Бели ноќи" (1848)
* „Мал херој" (1849)
* „Лоша анегдота" (1862)
* „Крокодил" (1865)
* „Бобок" (1873)
* „Небесна елка" (1876)
* „Кротка" (1876)
* „Селанецот Мареј" (1876)
* „Сон на смешниот човек" (1877)

 |
|  |
| Публицистика | 
* „Зимски записи за летните впечатоци" (1863)
* „Дневникот на писателот" (1873–1881)

 |
|  |
| Портал:Литература |

 |
Во теоријата на множествата, **бесконечно множество** е множество кое нема крај, т.е. не е конечно множество.
Бесконечните множества може да бидат преброиви или непреброиви.
Еве некои примери:

* множеството од сите цели броеви, {... -1, 0, 1, 2, ...}, е преброиво бесконечно множество, додека
* множество од сите реални броеви е непреброиво бесконечно множество.

Својства
--------

Множеството од природни броеви (чиешто постоење се претполага со аксиомата за бесконечноста) е бесконечно.
Ова е единственото множество чиешто постоење непосредно се наложува во аксиомите.
Постоењето на секое друго бесконечно множество може да се докаже со Цермело–Френкеловата теорија на множествата само преку доказ дека следува од постоењето на природните броеви.

Едно множество е бескочечно ако и само ако за секој природен број множеството има подмножество чијашто кардиналност (моќност) е тој природен број.

Ако важи аксиомата за избор, тогаш едно множество е бесконечно ако и само ако содржи преброиво бесконечно подмножество.

Ако едно множество од множествата е бесконечно или содржи бесконечен елемент, тогаш неговата унија е бесконечна.
Партитивното множество на едно бесконечно множество е бесконечно.
Секое надмножество на едно бесконечно множество е бесконечно.
Ако едно бесконечно множество се подели на конечен број помали подмножества, тогаш барем едно од нив мора да е бесконечно.
Секое множество што може да се преслика во бесконечно множество е бесконечно.
Декартовиот производ од едно бесконечно и едно непразно множество е бесконечен.
Декартовиот производ од бесконечен број на множества, секое со барем по два елемента, е или празен или бесконечен. Ако важи аксиомата на избор, тогаш е бесконечен.

Ако едно бесконечно множество е наполно подредено множество, тогаш мора да има непразно подмножество кое нема најголем елемент.

Според Цермело-Френкеловата теорија, едно множество е бесконечно ако и само ако партитивното множество на неговото партитивно множество е Дедекинд-бесконечно множество, содржејќи подмножество што е рамнобројно само на себе. Ако важи и аксиомата на избор, тогаш бесконечните множествa се токму Дедекинд-бесконечните множества.

Ако едно бесконечно множество е наполно подредливо множество, тогаш има многу добри поредоци што се неизоморфни.

Поврзано
--------

* Бесконечност
* Трансконечни броеви
* Алеф-број

Надворешни врски
----------------

* „За конечното и бесконечното" - Центар за инженерска математика, ФЕИТ - Скопје (македонски)
**Вања Булиќ** (1947 година) е српски новинар и автор.

Биографија
----------

Од 1952 година живее во Белград. Престижен новинар и ТВ водител. Тој бил сценарист на познатиот филм „Убавите села, убаво горат" и други филмови. Тој се прославил со неговото ТВ шоу *Црни Бисери* во 90-тите години во кое интервјуирал луѓе од сите сфери на животот. Тој бил главен уредник на списанието *Дуга*, кое играло важна улога во Србија во 90-тите. Пишувл во речиси секој српски весник од висок профил, имал снимено преку 2000 ТВ емисии и напишал неколку бестселери и филмски сценарија.

Книги
-----

* *Како сам Гаџио Близанс*
* *Тунел - Лепа села Лепо Гор* (1996)
* *Ратна среќа* (1999)
* *Зада белог* (2010)
* *Вреле усне*
* *Парада страсти*
* *Друго стање*
* *Око отока* (2009)
* *Шоле* (2010)
* *Мушкарац у извесним годинама*
* *Сто бисера* (2009)
* *Симеонов печат* (2012)
* *Јованово заветување* (2013)
* *Досије Богородица* (2014)
* *Теслина пошиљка* (2015)
* *Виза за небо* (2016)
* *Зошто бог нема авто* (2016)
* *Душанова клетва* (2018)

Наводи
------

1. ↑  Лагуна. „Пословна биографија" (српски). Посетено на 10 February 2013.
2. ↑
3. ↑
4. ↑
5. ↑
6. ↑
**„Бес"** (англиски: *Outrage*) — филм на Ида Лупино од 1950 година, снимен по сценариото на Колиер Јанг (Collier Young) и Мелвин Волд (Malvin Wald), а главните улоги ги играат: Мејла Пауерс (Mala Powers), Тод Ендрјус (Tod Andrews) и Роберт Кларк (Robert Clarke). Ова е првиот филм во кој Лупино се јавува како режисерка и еден од ретките холивудски филмови кои ја обработуваат темата силување.

Синопсис
--------

Откако е силувана, една млада жена (ја игра Пауерс) дава отказ на работното место и го напушта свршеникот. Таа се сели во Калифорнија, каде се обидува да ги надмине стравот и болката и го менува својот идентитет. Сепак, не успева да се промени сè додека не го запознае младиот свештеник (го игра Ендрјус), кој сака да ѝ помогне...

Наводи
------

1. ↑  HRT, Zvjerski napad, američki film (пристапено на 20.3.2022)
Свирач на аул
**Аул** —„Авлос" на старогрчки (αὐλός, plural αὐλοί, *auloi)* дувачки инструмент на средоземните народи за нас познат од записите на Старите Грци, за кого може да се каже дека е претходник на инструментот кој денес се нарекува обоа. Занимливо што денешниот традиционален македонски инструмент - кавал, практично го носи истото име, и веројтно тоа име е и позајмено од страна на грците кои го интегрираат овој инструмент во својта култура, од староседелците.

Во Стара Грција постоеле неколку вида на еднонизни и двонизни аули на кои можеле да се изведат главните тоналитети.

Аул бил омилен инструмент на сатирите.

Надворешни врски
----------------

* „Аулос и драма Архивирано на 20 септември 2005 г.
* „Аулос, тонски примери"
**Белетристика** е гранка на литературата која опфаќа различни форми на забавна или естетска книжевност, како што се на пример романите, расказите или расказите.

Произлегува од сегментот на пазарот на книги "Belles-lettres". Подрачјето се појавило во 17 век помеѓу пазарот на научната литература (*Lettres*, во права смисла на зборот публикации) и пазарот на евтини, главно многу едноставно обликувани книги за „обичните луѓе".

Развој
------

По преминот во XVIII век белетристиката вклучувала широк распон на жанрови фикции за читателите кои биле помалку заинтересирани за стручното учење, туку за публикации на тогашниот француски начин, кои тогаш се читале во цела Европа.

Своевремено како и во денешно време се политички мемоари, романи, списанија, поезија, класицистите од античкото време најбарани во современите преводи.

Поврзано
--------

* Проза
* Поезија
* Литература

Наводи
------

1. ↑  Белетристика – дефиниција на vokabular.org (српски)
2. ↑  Белетристика – дефиниција на staznaci.com (српски)
3. ↑  Белетристика на opsteobrazovanje.in.rs (српски)

Надворешни врски
----------------

* Матица српска (српски)
* Дефиниција белетристике на vokabular.org (српски)
**„Балканска федерација"** (француски: *La Fédération balkanique*) бил весник на комунистичките партии од балканските земји (Албанија, Бугарија, Грција, Македонија, Србија и Хрватска). Излегувал од 15 јули 1924 до февруари 1932 година. Прво излегувал во Виена, а потоа од мај 1931 до февруари 1932 година - во Франкфурт. Излегувал двапати месечно. Го редактирале Димитар Влахов, Георги Димитров, Никола Харлаков и други емигранти комунисти од балканските земји.

Според уводникот во првиот број, имал задача „да пропагира ослободување и самоопределување на балканските народи и нивно федерирање". Авторите се застапувале главно за Балканска федерација. Имал особено значење за популаризирањето на македонското прашање во светот.

Покрај уредниците, автори на текстовите се и др. Филип Атанасов, Петар Чаулев, Павел Шатев и др.

Наводи
------

1. ↑  Communisme et Intégration Supranationale: La Revue "La Fédération balkanique" (1924 - 1932)
**Атала спа** е италијански производител на велосипеди и опрема за вежбање.

Историја
--------

Компанијата била основана од Анџело Гати во 1907 година и формално основана во Италија во 1921 година од Чезаре Ризато. Забележителна е по своите тркачки велосипеди, освојувајќи неколку првенства на почетокот на 20 век. Компанијата освоила некои првенства во 1980-тите пред да доживее финансиски потешкотии. Дел од компанијата била продадена во 2002 година. Сега 50% од компанијата спаѓа во сопственост на Ацел Груп.

Компанијата произведува и велосипеди за марките **„Atala"**, **„Carraro Cicli"**, **„Whistle Bikes"**, **„Maino"** и „**Umberto Dei"**. Компанијата изминатите години извојувала победи со тимот на Атала.

Модели
------

 Мини Калифо
* *Улични:* SLR, SLR100, Outdoor, Norhtblack, Time out
* *Трекинг:* Distance, River, Discovery, Street, Travel, Bridge
* *Урбани:* Manhattan, Primavera, Città, Cruiser, Life, Venture, Airon, Maggie, Piccadilli, president
* *MTB:* hape D, Shape V, Spin, Planet D, Planet V, Wap, Replay, Stratos, My Flower, Cobra, Diablo, Dragon, Scorpion
* *Електричен велосипед*: E-Green, EcoLife, Ecofolding, EcoCity
* Cid'z велосипеди
* Велосипеди на преклопување

Компанијата произведува неколку модели за марките Carraro Cicli, Whistle Bikes и Maino и Umberto Dei.

Компоненти
----------

Компанијата произведува делови за велосипедите „Бајт" кои се користат во неколку модели на брендот.

Поврзано
--------

* Список на делови за велосипеди

Наводи
------

1. ↑  „Atala main". *www.classicrendezvous.com*. Архивирано од изворникот на 2010-11-22. Посетено на 2010-08-28.
2. ↑  option=com\_content&task=view&id=65&Itemid=80 Storia (Italian)

Надворешни врски
----------------

* Матична страница  (Italian)
* Whistle Bikes website
* Carraro Cicli website
* Umberto Dei Bicycles website
**Белата грофица** (англиски: *The White Countess*) е филм во режија на Џејмс Ајвори. Главните улоги ги толкуваат: Наташа Ричардсон и Ралф Фајнс.

Содржина
--------

Дејството на филмот се одвива во Шангај, во 1930 година. Софија е сиромашна руска грофица, која побегнала од својата земја поради Октомвриската револуција и граѓанската војна. Таа е принудена да работи како такси-возач и танчерка во бар за да преживее. Таму, таа го запознава слепиот дипломат Тод Џексон, кој отвора луксузен бар под името „Белата грофица" и ѝ понудува на Софија да работи за него. Меѓу нив започнува да се развива чудна врска, која наеднаш е прекината поради јапонската инвазија на градот.

Наводи
------

1. ↑  *Антена*, број 839, 25.7.2014, стр. 16.
2. ↑  *Антена*, број 847, 19.9.2014, стр. 16.
3. ↑  *Антена*, број 856, 21.11.2014, стр. 22.
#### Северни атабаскански јазици

* *Јужноалјаска подгрупа*

1. **Ахтна јазик**
2. **Денаина јазик**
* *Средноалјаско-јуконска подгрупа*

3. **Дег хитанг јазик**
4. **Холикачук јазик**
5. **Којуконски јазик**
6. **Колчански јазик**
7. **Долен танански јазик**
8. **Танакроски јазик**
9. **Горен тананански јазик**
10. **Јужен тучонски јазик**
11. **северен тучонски јазик**
12. **Гвичински јазик**
13. **Хан јазик**
* *Северозападна канадска подгрупа*

A. тахлтански-тагишки-каскански
14. **Тагишки јазик**
15. **тахлтански јазик**
16. **Каска јазик**
17. **секани јазик**
18. **Динеза јазик**
B. Славе-харе
19. **Славејски јазик**
20. **Маунтански јазик**
21. **Беарлејк јазик**
22. **Харе јазик**
23. **кучешкобочен јазик**
24. **чипевјански јазик**
* *Цецаутска подгрупа*

25. **Цецаутски јазик**
* *Централна Британска Колумбија подгрупа*

26. **Бабине-вицувитенски јазик**
27. **Дакелх јазик**
28. **Чилкотински јазик**
29. **Стувикс јазик**
* *Сарси подгрупа*

30. **Цутина јазик**
* *Квалхиоква-клацкани подгрупа*

31. **Квалхиоква-клацканиски јазик**

#### Тихоокеански атабаскански јазици

* *Калифорниска атабасканска подгрупа*

32. **Хупа јазик**
33. **Матоле беар ривер јазик**
34. **Ел ривер атапаскански јазик**
* *Орегонска атабасканска подгрупа*

35. **Горен Умпква јазик**
36. **Рог ривер јазик**
37. **Галик-аплегатски јазик**
38. **Толова јазик**

#### Јужни атабаскански јазици

* *Рамна апаче подгрупа*

39. **Киова апаче**
* *Западна апаче подгрупа*

A. Чирикахуа-мескалеро
40. **Чирикахуански јазик**
41. **Мускалеро јазик**
42. **Навахо јазик**
43. **Западен апаче јазик**
* *Источни апаче подгрупа*

44. **Џикарила апаче јазик**
45. **Липан апаче јазик**
Поглед на Видринец (лево) и Свети Ахил (десно) во Малото Преспанско Езеро.
**Видринец** (грчки: *Βιδρονήσι*; *Видрониси*) — мал остров во областа Голема Преспа, Егејска Македонија. Сместен е во Малото Преспанско Езеро, денес во состав на општината Преспа на Леринскиот округ, Егејска Македонија.

Местоположба
------------

Острвоот е ненаселен и се наоѓа околу еден километар од брегот на с. Л’нки. Недалеку од него, посеверно во езерото, се наоѓа доста поголемиот и попознатиот остров Свети Ахил. На Видринец се наоѓа запустената Видринечка црква (ΧIII - XIV век), а целиот остров зафаќа 3 хектари.

Клима
-----

Климата е умерена. Просечната годишна температура е 10 °C. Најтопол месец е јули, со просечна температура од 22 °C, а најстуден е јануари, со -2 °C. Просечната годишна количина на врнежи изнесува 1.001 мм. Највеќе врнежи има во февруари, со просек од 114 мм, а најсув е август, со 33 мм.

Птици
-----

На островот се гнездат птици од разни видови, кои се единствените негови жители. Често можат да се видат јата корморани и пеликани, својствени за целиот преспански крај.

Поврзано
--------

* Видринечка црква
* Голема Преспа
* Свети Ахил
* Мало Преспанско Езеро

Наводи
------

1. ↑  „Trip to the Small and Big Prespa". *limneon*. 2 мај 2017. Посетено на 2 мај 2017.[*мртва врска*]
2. ↑  „NASA Earth Observations Data Set Index". *NASA*. Архивирано од изворникот на 2019-04-07. Посетено на 30 јануари 2016.
3. ↑  „NASA Earth Observations: Rainfall (1 month - TRMM)". *NASA/Tropical Rainfall Monitoring Mission*. Архивирано од изворникот на 2019-04-19. Посетено на 30 јануари 2016.
4. ↑  „Vidronisi, Small Prespa Lake - Inhabited only by birds". *greecewithin*. 6 септември 2006. Посетено на 2 мај 2017.
**Беломорец** – дневен политичко-општествен весник кој излегувал од 2 до 7 ноември 1912 година во Солун. Го уредувале Ангел Томов, К. Димитров, Павел Шатев (подоцна заменет со Емануел Лјапчев) и И. Неделков (одговорен уредник). Бил печатен во печатницата на К. Тенчов. Објавени биле вкупно 6 броја. Во првиот број се декларирал како продолжение на весникот „Право". Се појавил во времето на воспоставувањето на бугарската окупација на Солун и се залагал за „најчистиот демократизам", со Македонија во границите на Бугарија. Грчката воена цензура го дала на суд (5. XI 1912), по што бил продаден на група еврејски новинари кои продолжиле да го издаваат под истото име, но на француски јазик.

Наводи
------

1. ↑  *Македонска енциклопедија, том I*. Скопје: Македонска академија на науките и уметностите. 2009. стр. 143. ISBN 978-608-203-023-4.